Бързото англо-норманско завоюване се оказва доста по-важно, отколкото изглежда. Островът заема стратегическо място на морските коридори към светите земи, чиято окупация от християните не би могла да продължи без поддръжка от морето. Малко след покоряването му, Кипър е продаден на тамплиерите, а през 1192 г. е отдаден на Ги дьо Лузинян и става стабилно феодално кралство. През 1489 г. Венецианската република поема пълен контрол над острова, който остава християнска крепост до Кипърската война през 1571 г.